### O le tagavai o le Fa'amaumauga o Aseta a Tagata e iai A'afiaga Tumau o le Soifua a le Atunu'u o se laina pi'o felanulanua'i e feso'ota'i i togitogi e fa'ailoga ai le so'otaga o tagata ma fa'amaumauga

# Pepa o fa'amatalaga a le Fono i Fa'amaumauga o Aseta a Tagata e iai A'afiaga Tumau o le Soifua a le Atunu'u

O le Fa'amaumauga o Aseta o Tagata e iai A'afiaga Tumau o le Soifua a le Atunu'u e pulea e tagata uma e iai a'afiaga tumau o le soifua ma le malō. O se fa'ata'ita'iga nei o pulega fai fa'atasi. O le upu pulega fai faatasi o lona uiga o malō ma tagatanu'u lautele e iai a'afiaga tumau o le soifua e fa'asoa matafaioi ma le faiga o fa'ai'uga mo Fa'amaumauga o Aseta o Tagata e iai A'afiaga Tumau o le Soifua a le Atunuu.

Tasi o auala e pulea faatasi ai le Fa'amaumauga o Aseta o Tagata e iai A'afiaga Tumau o le Soifua a le Atunuu e ala i le Fono o Fa'amaumauga o Aseta o Tagata e iai A'afiaga Tumau o le Soifua a le Atunu'u (le Fono).

## Sui o le fono

O le fono e to'a 12 sui:

* to'a 3 mai le Malō o Ausetalia
* to'a 3 mai malō o setete ma teritori
* 3 tagata fa'apitoa o fa'amaumauga o a'afiaga tumau o le soifua
* 3 sui o tagatanu'u e iai a'afiaga tumau o le soifua.

E to'atasi le tagata e iai a'afiaga tumau ole soifua ma le tasi sui o le Malō o Ausetalia o le a va'ava'alua i le tofiga o ta'ita'ifono a le Fono.

## O tiute ma matafaioi a le Fono

O le Fono na te fautuaina Minisita o A'afiaga Tumau o le Soifua e fa'atatau i le:

* ta'iala fa'atonutonu o le Fa'amaumauga o Aseta o Tagata e iai A'afiaga Tumau o le Soifua a le Atunuu
* fa'apefea ona fa'aleleia taunu'uga mo tagata e iai a'afiaga tumau o le soifua.

### Pepa o le Feagaiga o Fa'amaumauga o Aseta o Tagata e iai A'afiaga Tumau o le Soifua a le Atunu'u

O le [Pepa o le Feagaiga o Fa'amatalaga o Fa'amaumauga o Aseta o Tagata e iai A'afiaga Tumau o le Soifua a le Atunu'u (le Pepa o le Feagaiga)](http://www.ndda.gov.au/about-ndda/guiding-principles) o se pepa e fa'atatau i le auala e tatau ona fa'aaoga ai Fa'amaumauga o Aseta o Tagata e iai A'afiaga Tumau o le Soifua a le Atunu'u.

O le Pepa sa tusiina e sui o tagatanu'u e iai a'afiaga tumau o le soifua. O le Fono e fa'aaogaina le Pepa o le Feagaiga e fai ma ta'iala i le fa'aaogaina o Fa'amaumauga o Aseta o Tagata e iai A'afiaga Tumau o le Soifua a le Atunu'u.

### Su'esu'ega fai fa'atasi

O le Pepa o le Feagaiga e mana'omia ai isi poloketi su'esu'e e atina'eina e tagata e iai a'afiaga tumau o le soifua ma tagatanu'u lautele e iai a'afiaga tumau o le soifua. O le Fono e gafa ma le faia o sini mo le aofa'i o poloketi su'esu'e e tatau ona atina'eina fa'atasi ma tagata e iai aafiaga tumau o le soifua ma tagatanu'u lautele e iai a'afiaga tumau o le soifua.

### Fausia o le talitonu, ma lipoti i le alualu i luma

O le fono o lo'o fuafua e fausia le talitonu i Pepa o Fa'amatalaga o Fa'amaumauga o Aseta o Tagata e iai A'afiaga Tumau o le Soifua a le Atunu'u ma tagatanu'u lautele e iai a'afiaga tumau ole soifua. E latou te faia lenei mea e ala i le tu'uina i luga o fa'ai'uga na latou faia i luga o le upega tafa'ilagi [www.ndda.gov.au](http://www.ndda.gov.au). O lenei fa'amaumauga o lo'o maua fo'i i le Faitau Faigofie ma le Auslan.

## Komiti faufautua

O le Fono e ta'ita'iina e ala [i komiti faufautua](http://www.ndda.gov.au/how-we-work/advisory-panels) lea e aofia ai tagata e iai a'afiaga tumau o le soifua ma/po'o le poto masani e fa'atatau i a'afiaga tumau o le soifua. O komiti muamua e 3 o le Disability Indicators Panel, o le Disability Data Development Scoping Panel, ma le Disability-informed Ethical Oversight Panel.

E mafai ona e maua nisi fa'amatalaga atili e fa'atatau i le Fa'amaumauga o Aseta o Tagata e iai A'afiaga Tumau o le Soifua a le Atunu'u i le [**www.ndda.gov.au**](http://www.ndda.gov.au) poo le imeli [**NDDA@dss.gov.au**](mailto:NDDA@dss.gov.au).